armvectores/hy_wikipedia_2023 huggingface dataset:
Հույն-կանադական հարաբերություններ

Հույն-կանադական հարաբերություններ, երկկողմ միջազգային հարաբերություններ Հունաստանի և Կանադայի միջև։ Երկու երկրներն էլ առաջինն էին, որ դեսպաններ փոխանակեցին 1942 թվականին։ Պետություններն անդամակցում են ՄԱԿ-ին, Տնտեսական համագործակցության և զարգացման կազմակերպությանը, Եվրոպայում և ՆԱՏՕ-ում անվտանգության և համագործակցության կազմակերպությանը։ Հունաստանը դեսպանատուն ունի Օտտավայում, ինչպես նաև 3 գլխավոր հյուպատոսություններ Մոնրեալում, Տորոնտոյում և Վանկուվերում։ Կանադան դեսպանատուն ունի Աթենքում հյուպատոսական բաժնի հետ, ինչպես նաև Սալոնիկում պատվավոր հյուպատոսություն։ Կանադայում հունական մեծ համայնք է ապրում։


== Երկկողմ պայմանագրերի և համաձայնագրերի ցանկ ==

Բեռների փոխադրման ընկերությունների հարկման մասին պայմանագիր (1929 թվական)
Սոցիալական պաշտպանության պայմանագիր (1981 թվական)
Կանոնավոր ավիահաղորդակցության պայմանագիր (1987 թվական)
Կանոնավոր ավիահաղորդակցության վերանայված պայմանագիր
Կրկնակի հարկումից խուսափելու մասին պայմանագիր


== Առևտրային հարաբերություններ ==
Հունաստանը Կանադա է արտահանում պահածոյացված սննդամթերք, ալյումին, ճարպեր և յուղեր, ինչպես նաև պարարտանյութ։ Կանադայի արտահանման հիմնական ապրանքներն են՝ թուղթ, մորթի, սարքավորումներ, բանջարեղեն, ավիացիոն և դեղագործական արտադրանքներ։ Կանադայի հետ գործ ունեցող բիզնեսի հույն ներկայացուցիչները և 1996 թվականին Հունաստանում գործող կանադական ընկերությունները ստեղծել են հունա-կանադական առևտրաարդյունաբերական պալատ, որի առաքելությունն է նպաստել երկու երկրների միջև գործարար հարաբերությունների զարգացմանը առևտրի, ֆինանսների, ծառայության և ներդրումների ոլորտներում։
Հունաստանի և Կանադայի միջև ապրանքների երկկողմ առևտուրը 2011 թվականին հասել է 256,3 միլիոն ԱՄՆ դոլարի։ Հունական արտահանումը, որը հիմնականում բաղկացած է սննդամթերքից, ճարպերից, յուղերից (չմաքրված), ինչպես նաև երկաթից և պողպատից, 2011 թվականին կազմել է 168,2 միլիոն ԱՄՆ դոլար։ Կանադայի արտահանումը Հունաստան կազմել է 88.1 միլիոն ԱՄՆ դոլար, որի գերակշռող ապրանքներն են եղել մորթը, բանջարեղենը և դեղագործական արտադրանքը։


== Ծանոթագրություններ ==


== Արտաքին հղումներ ==
Կանադայի դեսպանատունը Աթենքում Canadian embassy in Athens
Հունաստանի դեսպանատուն Օտտավայում
Մոնրեալում Հունաստանի գլխավոր հյուպատոսություն
Տորոնտոյում Հունաստանի գլխավոր հյուպատոսություն
Վանկուվերում Հունաստանի գլխավոր հյուպատոսություն
Երկրորդ համաշխարհային պատերազմի ժամանակ Կանադայի կողմից Հունաստանին օգնություն տրամադրելը
Զինովի Կալիկ

Զինովի Կալիկ (ռուս.՝ Калик, Зиновий Маркович, հունվարի 2, 1908(1908-01-02) - ապրիլի 21, 1994(1994-04-21)), ռուս սցենարիստ և կինոռեժիսոր, խմբագիր, ֆիլմի տնօրեն։


== Կենսագրություն ==
1928 թվականին ավարտել է Վսևոլոդ Մեյերխոլդի անվան ստուդիան և 1931 թվականին ընդունվել Մ. Լոմոնոսովի անվան Մոսկվայի պետական համալսարանը։
1931-1935 թվականներին եղել է Մոսկվայի «Սոյուզկինո» ձայնագրման ստուդիայի ավագ խմբագիրը։
1935-1938 թվականներին Նովոսիբիրսկի կինոստուդիայի ռեժիսոր էր, նկարահանել է ոչ խաղարկային ֆիլմեր։
1941-1946 թվականներին եղել է «Սոյուզմուլտֆիլմ» կինոստուդիայի սցենարային բաժնի պետ։1946 թվականից աշխատել է պայմանագրերով։


== Ֆիլմագրություն ==


=== Սցենարի հեղինակ ===
1944 թվականին՝ Երաշտահավ (մուլտֆիլմ)
1945 թվականին՝ Տուն №13 (մուլտֆիլմ)
1945 թվականին՝ Կորած հավատարմագիրը (մուլտֆիլմ)
1948 թվականին՝ Հեքիաթ զինվորի մասին (մուլտֆիլմ)


== Ծանոթագրություններ ==


== Արտաքին հղումներ ==
Симуков, Алексей Дмитриевич Моя «трехполка». Чертов мост, или Моя жизнь как пылинка Истории : (записки неунывающего).
Калик, Зиновий Маркович(անգլ.) на сайте imdb.ru
Калик, Зиновий Маркович в базе данных Animator.ru
Իվանովկա (գյուղ, Վերևսկոե գյուղական բնակավայր)

Անվան այլ կիրառումների համար տե՛ս՝ ԻվանովկաԻվանովկա (ռուս.՝ Ивановка), գյուղ Ռուսաստանի, Լենինգրադի մարզի Գատչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 48 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(3491) Ֆրիդոլին

(3491) Ֆրիդոլին (անգլ.՝ Fridolin), աստերոիդ աստերոիդների հիմնական գոտում։ Հայտնաբերվել է 1984 թվականի սեպտեմբերի 30-ին Պաուլ Վիլդի կողմից Ցիմերվալդում։
Միջին հեռավորությունը Արեգակից կազմում է 2,792165 ա. մ., առավելագույնը մոտենում է 2,5241 ա. մ. հեռավորության վրա և հեռանում 3,0602 ա. մ.։ Արեգակի շուրջ մեկ ամբողջական պտույտ է կատարում 1704,16 երկրային օրվա ընթացքում, իր ուղեծրով շարժվելով միջինում 0,211248 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,01° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3491) Ֆրիդոլին աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մարմնի մասեր (հեռուստասերիալ)

«Մարմնի մասեր» (անգլ.՝ Nip/Tuck), ամերիկյան հեռուստատեսային դրամա՝ «սև» հումորի տարրերով, որը ստեղծվել է Ռայան Մերֆիի կողմից և եթեր է հեռարձակվել 2003-ից մինչև 2010 թվականները։
Ընդհանուր առմամբ սերիալը ստացել է 45 մրցանակ` այդ թվում` «Ոսկե Գլոբուս» և «Էմմի»։ Շոուի հեղինակ Ռայան Մերֆին հավաստիացնում է, որ սերիալում ցուցադրված բժշկական բոլոր միջադեպերը վերցված են իրական կյանքից։


== Սյուժե ==
Շոն Մաքնամարան և Քրիստիան Տրոյը երկու տաղանդավոր պլաստիկ վիրաբույժներ են, որոնք գեղեցիկ կանանց անթերի են դարձնում Մայամիում գտնվող սեփական մասնավոր կլինիկայում։ Վիրահատությունները աներևակայելի թանկ են, և հաճախորդները պատրաստ են ամեն ինչի, որպեսզի պահպանեն գեղեցկությունը կամ ավելացնեն ունեցածը։
Շոնը և Քրիստիանը ոչ միայն գործընկերներ են նույն բիզնեսում, այլև ընկերներ են։ Սակայն նրանց մեջ հաճախ տարաձայնություններ են լինում կյանքի, կանանց և իրենց աշխատանքի հանդեպ ունեցած տարբեր վերաբերմունքի համար։
Շոնը ավելի լուրջ է, փորձում է ամբողջությամբ ընկղմվել աշխատանքի մեջ, որպեսզի խուսափի իր կնոջ և պատանի որդու հետ կապված խնդիրներից։ Հիպոկրատի երդումը Շոնի համար դատարկ խոսքեր չեն, նա անձնուրաց է աշխատում, նույնիսկ պատրաստ է անվճար վիրահատություններ կատարել հրդեհների զոհերի և իսկապես կարիքավորների համար։
Քրիստիանը չի արձագանքում Շոնի այս ազնիվ պոռթկումներին. նա աշխատում է բացառապես փողի և հերթական հիվանդի հետ ինտրիգ ունենալու հնարավորության համար։ Փող, կանայք և գինի. սա այն է, ինչ անհրաժեշտ է Քրիստիանին, և նա պատրաստ է ամեն ինչի` ստի, խաբեության, դավաճանության, շանտաժի և նույնիսկ սպանության` իր ուզածին հասնելու համար։


== Դերերում ==
Դիլան Ուոլշ` Շոն Մաքնամարա
Ջուլիան Մակմեհոն` Քրիստիան Տրոյ
Ջոն Հենսլի - Մեթ Մաքնամարա
Ջոելի Ռիչարդսոն` Ջուլիա Մաքնամարա
Ռոմա Մաֆիա` Լիզ Քրուզ
Քելլի Կարլսոն` Քիմբեր Հենրի
Քելսի Լին Բեյթլենն` Էննի Մաքնամարա
Վալերի Կրուս` Գրեյս Սանտյագո
Ջեսսալին Գիլսիգ` Ջինա Ռուսո
Ռոբերտ Լասարդո` Էսկոբար Գալարդո
Ֆամկե Յանսեն` Էվա Մուր
Բրունո Կամպոս - Քվենտին Կոստա
Ռոնա Միտրա` Կիտ Մակգրո
Սանաա Լեթեն` Միշել Լանդաու
Լինդա Քլեյն` բուժքույր Լինդա
Ռեյմոնդ Կրուս` Ալեխանդրո Պերես


== Հրավիրված աստղեր ==
Դերասանների ցուցակը ներկայացված է սերիալում նրանց կերպարների հայտնվելու կարգով։


== Մրցանակներ ==
2004 թվական - Էմմիի մրցանակ՝ լավագույն դիմահարդարման համար։
2005 թվական - Ոսկե Գլոբուս՝ որպես լավագույն դրամատիկական սերիալ։


== Խառնաշփոթ եթերաշրջանների մեջ ==
Սցենարիս հեղինակների գործադուլի պատճառով 5-րդ եթերաշրջանի երկրորդ մասի նկարահանումները հետաձգվել են և վերսկսվել ավելի ուշ։ Նոր սերիաների պրեմիերան կայացել է մեկ այլ ալիքով։ Այս խառնաշփոթի պատճառով շատ աղբյուրներ 6-րդ երերաշրջանի փոխարեն նշում էին 7-րդը, քանի որ հինգերորդ եթերաշրջանը բաղկացած էր երկու մասից։ Անճշտությունները հարթվել են, երբ սերիալն ամբողջությամբ թողարկվել է DVD ձևաչափով, որտեղ 5-րդ եթերաշրջանը բաղկացած էր երկու բոքս-սեթից, իսկ վեցերորդ եթերաշրջանի շապիկին գրված էր` «The Sixth & Final Season» (Վեցերորդ և վերջին եթերաշրջան)։


== Սաունդթրեք ==


== Ծանոթագրություններ ==


== Արտաքին հղումներ ==
Պաշտոնական կայք(անգլ.)
Պաշտոնական կայք DVD
Սերիալը TVGuide կայքում
Սերիալը CTV.ca Archived 2009-06-20 at the Wayback Machine. կայքում
Գրավինա ին Պուլիա

Գրավինա ին Պուլիա (իտալերեն՝ Gravina in Puglia), կոմունա Իտալիայում, գտնվում է Ապուլիա մարզի Բարի գավառում։
Բնակչությունը 47 000 մարդ (2008 թվականի տվյալներով), բնակչության խտությունը 115 մարդ/կմ²։ Զբաղեցնում է 381 կմ² տարածք։ Փոստային ինդեքս՝ 70024։ Հեռախոսային կոդ՝ 080։
Բնակչության հովանավոր սուրբ համարվում է Միքայել Հրեշտակապետը։


== Պատմություն ==
XIX դարի վերջին և XX դարի սկզբին Բրոքհաուզի և Եֆրոնի հանրագիտարանում նշվել է, որ՝ « Գրավինա ին Պուլիան ուներ 16905 բնակիչ, և այս բնակավայրում գտնվում են հին մայր տաճար (XV դ.) և Ֆրիդրիխ II կայսեր ամրոցը։ Արդյունահանում են սելիտրա, բուծում են ձիեր ու խոշոր եղջերավոր անասուններ։


== Ժողովրդագրություն ==
Բնակչության աճը


== Համայնքի վարչակազմ ==
Հեռախոսահամար՝ 080 3259111
Էլեկտրոնային փոստ՝ stampa@comune.gravina.ba.it


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Մադայայի շրջան

Մադայայի շրջան (արաբ․՝ ناحية مضايا‎‎), շրջանի կարգավիճակ ունեցող վարչատարածքային միավոր Սիրիայի Արաբական Հանրապետությունում։ Գտնվում է երկրի հարավում՝ Ռիֆ Դիմաշկ մարզում։ Հանդիսանում է Ալ-Զաբադանիի գավառի երեք շրերջաններից մեկը։
Վարչական կենտրոնն Մադայա քաղաքն է։ 2004 թվականի տվյալներով բնակչությունը կազմել է 13,692 մարդ։ Քաղաքն ու շրջակա ավանները կազմում են 93.37 քառ.կմ տարածք։
Ունի 2 գյուղ և ավան

Մադայա (արաբ․՝ مضايا‎‎) բնակչություն՝ 9,371
Հուրայրա (արաբ․՝ هريرة‎‎) բնակչություն՝ 2,455
Բակին (արաբ․՝ بقين‎‎) բնակչություն՝ 1,866


== Ծանոթագրություններ ==
Վարդաբաց (այլ կիրառումներ)

Վարդաբաց անունը կարող է վերաբերել՝

Վարդաբաց՝ գյուղ Արցախի Հանրապետության Քաշաթաղի շրջանում (ներկայում գտնվում է Ադրբեջանի զինված ուժերի վերահսկողության ներքո),
Վարդաբաց՝ համայնք Արցախի Հանրապետության Քաշաթաղի շրջանում (ներկայում համայնքի բոլոր բնակավայրերը գտնվում են Ադրբեջանի զինված ուժերի վերահսկողության ներքո)։
Բայնազարովո

Բայնազարովո (ռուս.՝ Байназарово, բաշկիրերեն՝ Байназар), գյուղ Ռուսաստանի Բաշկորտոստան հանրապետության Բուրզյանսկի շրջանի կազմում։
Բնակչությունը 2009 թվականին գրանցված տվյալներով կազմում էր 1426 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վաչագան Վլասով

Վաչագան Հրաչյայի Վլասով (1922, հոկտեմբերի 14, գ. Սահյան, Ադրբեջանական ԽՍՀ - 2003, հուլիսի 8, Ալմա Աթա), խորհրդային բանակի գեներալ-մայոր։ 


== Կենսագրություն ==
Ավարտել է Բաքվի Ս․ Օրջոնիկիձեի անվան հետևակային ուսումնարանը (1942), Մ․ Ֆրունզեի անվան ռազմական ակադեմիան (1959), բարձրագույն ակադեմիական կուրսեր (1968)։ 1942 թվականի փետրվարին զորակոչվել է կարմիր բանակ, սեպտեմբեր-դեկտեմբերին եղել Անդրկովկասյան ռազմաճակատի 45-րդ բանակի առանձին հրաձգային բրիգադի գնդացրային դասակի հրամանատար, 1943 թվականի մարտից 1945 թվականի հունիսը՝ 261-րդ հրաձգային դիվիզիայի 978-րդ գնդի գնդացրային վաշտի հրամանատար։ 1945-1956 թվականներին, որպես գումարտակի հրամանատարի տեղակալ, հրամանատար, գնդի դպրոցի պետ, շարունակել է ծառայությունը Անդրկովկասյան ռազմական օկրուգում։ 1959 թվականին փոխադրվել է Թուրքեստանյան ռազմական օկրուգ, եղել գնդի հրամանատար, ստորաբաժանման հրամանատարի տեղակալ։ 1970 թվականի հունվարից՝ հրամանատարական բարձրագույն ուսումնարանի պետ։ 1978 թվականի հոկտեմբերին զորացրվելուց հետո՝ Ղազախական ԽՍՀ ԴՕՍԱԱՖ-ի Կենտկոմի նախագահի տեղակալ։


== Պարգևներ ==
«1941-1945 թթ. Հայրենական մեծ պատերազմում Գերմանիայի դեմ տարած հաղթանակի համար» մեդալ
Կարմիր Աստղի շքանշան
«ԽՍՀՄ զինված ուժերում Հայրենիքին ծառայելու համար» 3-րդ աստիճանի շքանշան
«Մարտական ծառայությունների» մեդալ
«ԽՍՀՄ զինված ուժերի վետերան» մեդալ
Հայրենական պատերազմի II աստիճանի շքանշան


== Հիշատակ ==
Ալմաթիի Դոտիսկ պողոտայի թիվ 42 տանը, որտեղ Վլասովն ապրել է ավելի քան 30 տարի, 2010 թվականի սեպտեմբերին տեղադրվել է հուշատախտակ։


== Ծանոթագրություններ ==


== Գրականություն ==
Казарян А. В. Ратный труд // война, люди, судьбы : Очерки. - Ереван, 1975.


== Արտաքին հղումներ ==
«Власов (Власян) Вачаган Грачиевич»։ ArmeniaOnline.ru։ Արխիվացված է օրիգինալից 2013-03-16-ին։ Վերցված է 2013-02-16 
«К 90-летию со дня рождения генерала В. Р. Власова»։ АВОКУ։ 2012։ Արխիվացված է օրիգինալից 2013-03-15-ին։ Վերցված է 2013-02-16
Դուա Լիպա

Դուա Լիպա (անգլ.՝ Dua Lipa, օգոստոսի 22, 1995(1995-08-22), Վեստմինստեր, Մեծ Լոնդոն և Լոնդոն, Մեծ Լոնդոն), ալբանական ծագմամբ բրիտանացի երգչուհի, երգահան, մոդել։ Տասնչորս տարեկանում սկսել է Յութուբ ներբեռնել Քրիստինա Ագիլերայի և Նելլի Ֆուրտադոյի երգերի քավեր տարբերակները։ 2015 թվականին պայմանագիր է կնքել Warner Bros. Records ընկերության հետ և շուտով թողարկել է իր առաջին սինգլը։ 2016 թվականի դեկտեմբերին The Fader ամսագրի աջակցությամբ նկարահանվել է երգչուհուն նվիրված վավերագրական ֆիլմ՝ See in Blue։ 2017 թվականի հունվարին երգչուհին արժանացել է EBBA Public Choice Award մրցանակի։ 2017 թվականի հունիսի 2-ին թողարկվել է «Dua Lipa» դեբյուտային ալբոմը։ Ալբոմից առանձին թողարկվել են յոթ սինգլներ, որոնցից երկուսը՝ «Be the One» և «New Rules» երգերը, ընդգրկվել են հիթ-շքերթների առաջին տասնյակներում։


== Վաղ կյանք ==
Դուա Լիպան ծնվել է 1995 թվականի օգոստոսի 22-ին Լոնդոնում։ Նրա անունը (Դուա) ալբաներենից թարգմանած նշանակում է «ես սիրում եմ», «ես ուզում եմ» կամ «ես կարիք ունեմ»։ Նրա ծնողները Կոսովոյի էթնիկ ալբանացիներից են, որոնք լքել են Պրիշտինան 1999-ական թվականներին։ Լիպան կրթություն է ստացել Sylvia Young Theatre Schoolruen-ում։ 2008 թվականին իր ընտանիքի հետ միասին երգչուհին վերադառնում է Կոսովո։ Այդ ժամանակ երկիրը հռչակել էր իր անկախությունը Սերբիայից։ 15 տարեկան հասակում նա կրկին ուղևորվում է Լոնդոն, քանի որ ցանկանում էր շարունակել իր երաժշտական կարիերան։ Լոնդոնում նա սկսում է ապրել իր ընկերների հետ։ 16 տարեկան հասակում սկսում է իր մոդելի կարիերան։
Լիպայի հայրը ինչ-որ ժամանակ եղել է ռոք-երաժիշտ, և աղջիկը մեծացել է լսելով թե ինչպես է հայրը երգում։ 14 տարեկան հասակում ապագա երգչուհին սկսում է YouTube-ում ներկայացնել իր սիրելի երգերի քավեր տարբերակները, որոնց շարքերում հիշատակվում էին Քրիստինա Ագիլերայի և Նելլի Ֆուրտադոյի երգերից։


== Կարիերա ==
2014 թվականին Լիպան սկսում է Warner Bros. Records լեյբլի անվան տակ աշխատել իր նորամուտային ալբոմի վրա։ Նույն թվականի օգոստոսին նա թողարկում է իր նորամուտային սինգլը՝ «New Love»-ը, որի պրոդյուսերներն համարվում էին Էմիլի Հեյնին և Էնդրյու Ուոտը։ 2015 թվականի հոկտեմբերին կայանում է «the Oneruen» սինգլի պրեմիերան։ Երգի հեղինակը Լյուսի «Փոուս» Թեյլորն էր։ Իր երգերի մասին Լիպան ասել է. «„Be the One“-ը իմ թողարկվելիք ալբոմի միակ երգն է, որի հեղինակը ես չեմ։ Այնուամենայնիվ ես չեմ կարող այն չընդգրկել իմ ալբոմի մեջ. այն իմ սիրելի երգն է»։
Երգչուհին ներակայանում է «մութ փոփ» երաժշտական ոճով։ 2015 թվականի նոյեմբերի 30-ին Լիպան հավակնում էր «Sound of…2016» երաժշտական ցանկի մեջ ընդգրկվելուն։ 2016 թվականի հունվարին մեկնարկում է նրա առաջին համերգային շրջագայությունը Մեծ Բրիտանիայում և Եվրոպայում։ 2017 թվականի հունիսի 2-ին թողարկվել է նրա «Dua Lipa» դեբյուտային ալբոմը։


== Սկավառակագրություն ==


=== Ստուդիական ալբոմներ ===
Dua Lipa (2017)
Future Nostalgia (2020)


== Մրցանակներ և առաջադրումներ ==


== Ծանոթագրություններ ==


== Արտաքին հղումներ ==
Դուա Լիպայի պաշտոնական վեբկայքը
Քաղհան

Քաղհան, մոլախոտերի հեռացումը ցանքերից և գյուղատնտեսական ու անտառային բույսերի տնկարկներից։ Ըստ մոլախոտերի հեռացման եղանակի լինում է մեխանիկական, քիմիական, ձեռքի քաղհան։ Մեխանիկական քաղհանը կատարում են կուլտիվատորներով, որոնք պտղատու և խաղողի այգիներում, շարահերկ կուլտուրաների միջշարքերում կտրատում են մոլախոտերը, և ցաքաններով (մինչև ծլելը և ծլելուց հետո), որոնք ատամներով հանում են և վնասում մոլախոտերը։ Քիմիական քաղհանը մոլախոտերի ոչնչացումն է հերբիցիդներով։ Ձեռքի քաղհանը կիրառվում է սերմնաբուծության հողամասերում, փոքր տարածություն զբաղեցնող արժեքավոր բույսերի ցանքերում, աննշան չափով՝ շարահերկ բույսերի շարքերում և բներում։ 
Քաղհանը կատարվում է մոլախոտերի զարգացման վաղ փուլերում։ Ուշացնելու դեպքում մշակովի բույսերը ընկճվում են, և բերքը նվազում է։ Քաղհանի ժամանակ հեռացվում են նաև մշակովի բույսերի այլ տեսակներ (տեսակային քաղհան) և սորտեր (սորտային քաղհան)։ 


== Տե՛ս նաև ==
Կուլտիվացում
Տափանում
Ցանք
Ֆարյորերեն

Ֆարյորերենը (føroyskt) մեկուսի սկանդինավյան լեզու է, որով խոսում են 48,000 հազար մարդ Ֆարերյան կղզիներում և մոտ 25,000  ազգությամբ ֆարյորացիներ Դանիայում և այլուր։ Այն հին սկանդինավյան լեզվից սերված չորս լեզուներից մեկն է, որոնք գործածվում էր Միջնադարում, մյուս լեզուներն էին՝ իսլանդերենը, նորվեգերենը և այժմ վերացած նորներենը։ Ֆարյորերենը և նրան ամենամոտ Իսլանդերենը խոսակցական լեզվում միանգամայն տարբեր են, բայց գրավոր լեզվում բավականին շատ նմանություններ ունեն։


== Տես նաև ==
Վիքիպեդիայի լեզուներն ըստ լեզվաընտանիքների
Պաշտոնական լեզուների ցանկ
Լեզվաընտանիքների ցանկ
Լեզուների ցանկեր


== Ծանոթագրություննռր ==


== Արտաքին հղումներ ==
GeoNames
Ethnologue
Օջոնո

Օջոնո, (իտալերեն՝ Oggiono), կոմունա Իտալիայում, Լոմբարդիա մարզի Լեքո գավառում, Անոնե լճի ափին։
Բնակչությունը 8194 մարդ, խտությունը 1,04 մարդ/կմ², տարածքը 7,9կմ²։ Փոստային ինդեքսը 23848, հեռախոսային կոդը +39 0341։
Կոմունայի հովանավորն է սուրբ Եվփեմիան։ Տոնը նշվում է սեպտեմբերի 16-ին։
Այստեղ է ծնվել նշանավոր նկարիչ Մարկո Օջոնոն։


== Ծանոթագրություններ ==
Ալայիե (գյուղ, Վառա շրջան)

Անվան այլ կիրառումների համար տե՛ս՝ ԱլայիեԱլայիե (էստ․՝ Alajõe), գյուղ Էստոնիայի Տարտումաա նահանգի Վառա շրջանում։
2011 թվականի տվյալներով գյուղում բնակվում էր 63 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Յուլիաննա Կարաուլովա

Յուլիաննա Կարաուլովա Յուրևնա (ռուս.՝ Юлианна Юрьевна Караулова, ապրիլի 24, 1988(1988-04-24), Մոսկվա, ԽՍՀՄ), ռուս էստրադային երգչուհի, նախկին «5sta Family» խմբի մենակատար, եղել է «Աստղերի ֆաբրիկա» նախագծի եզրափակիչ փուլում։


== Կենսագրություն ==


=== Մանկություն ===
Նա ծնվել է 1988 թվականի ապրիլի 24-ին Մոսկվայում։ Երբ դեռ Յուլիանան 4 տարեկան էր հայրը նրան ուղարկում է Բուլղարիա դիվանագիտական ծառայության։ Ապա նրա ընտանիքը տեղափոխվում է Սոֆիա։ Նա 2003 թվականին մասնակցել է «Տարվա մարդ» կազմակերպության կողմից կազմակերպված մրցույթին և զբաղեցրել երկրորդ հորիզոնականը։


=== Աստղերի ֆաբրիկա ===
Նա 2004 թվականին եղել է առաջին ալիքի «Աստղերի ֆաբրիկա-5» հեռուստանախագծի մասնակից՝ Ալլա Պուգաչովայի ղեկավարությամբ,որտեղ նա հասել է եզրափակիչ։ Նախագծի ընթացքում նա Ռուսլան Մասյուկովայի հետ երգել է «Դու չկաս» դուետը, որը հետագայում անցել է Ելենա Տերելևային։ Նաև ձայնագրել է «Անձրև» սոլո կոմպոզիցիան։ «Աստղերի ֆաբրիկա-5» նախագծից հետո նա մոտ կես տարի սովորել է Լոնդոնում, որոշ ժամանակ էլ աշխատել է «Yes!» ամսագրում որպես խմբավար։


=== 5sta Family ===
2011 թվականին նա դարձել է «5sta Family»-ի մեներգչուհի։ 4 տարվա պաշտոնավարման ընթացքում նա իր խմբի հետ ձայնագրել է մի քանի հիթեր և ստացել հեղինակավոր պարգևատրումներ,որոնց թվում էր «Ոսկե գրամաֆոն 2013» մրցանակը՝ «Մենք միասին ենք» երգի համար։ 2014 թվականին Յուլիննա Կարաուլովան ավարտել է Ռուսաստանի Գնեսինների անվան երաժշտական ակադեմիայի պրոդյուսերական ֆակուլտետը։ Ապա ավարտել է Գնեսինի անվան Էստրադա-ջազ վոկալ բաժինը։ 2015 թվականի սեպտեմբերի 20-ին հայտարարել է, որ դուրս է գալիս խմբից։


=== Սոլո կարիերան ===
2015 թվականի մայիսին Յուլիաննան լինելով 5sta Family-ի կազմում ներկայացրել է իր դեբյուտային երգը «Ты не такой»։ Երաժշտության և խոսքերի հեղինակն է R.M.B երգչուհի Բիանցան։ Տեսահոլովակի նկարահանումները տեղի են ունեցել Հռոմում։ 2016 թվականի նոյեմբերին տեսահոլովակը հաջողակ հիթ է դարձել և Youtube-ում ունեցել է 20 000 000 դիտում։ 2016 թվականի դեկտեմբերի վերջին հրատարակել է «Հյուսթոն» տեսահոլովակը, իսկ 2016 թվականի մարտին հրատարակում է «Внеорбитные» տեսահոլովակը։ 2016 թվականի հունիսին հրատարակվել է «Ծով» երգը, ապա հուլիսի 27-ին տեսահոլովակը։ Նրա առաջին շնորհանդեսը և մենահամերգը 2016 թվականի նոյեմբերի 1-ին մոսկովյան RED ակումբում։ Հանդիպում է ձայնային պրոդյուսեր Անդրեյ Չյոռնիին, որի հետ ծանոթացել էր «Աստղերի Ֆաբրիկայում»։ 2016 թվականի դեկտեմբերի 23-ին Անդրեյը Յուլիաննային առաջարկ է անում ելույթ ունենալ զինավարժությանը իր «Внеорбитны» երգով։


== Ծանոթագրություններ ==


== Արտաքին հղումներ ==
http://karaulova.com Юлианны Карауловой. պաշտոնական կայք
Մեծմուն

Մեծմուն, գյուղ Օսմանյան կայսրությունում, Տրապիզոնի վիլայեթի Լազիստանի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն
Դուբրովսկոե (գյուղ, Իչալկովսկի շրջան)

Անվան այլ կիրառումների համար տե՛ս՝ Դուբրովսկոե (այլ կիրառումներ)Դուբրովսկոե (ռուս.՝ Дубровское), գյուղ Ռուսաստանի Մորդովիա հանրապետության Իչալկովսկի շրջանի կազմում։
Բնակչությունը ըստ վերջին գրանցված տվյալների կազմում էր 500 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աստերոիդների ցանկ (47601-47700)

Աստերոիդների ցանկ (47501-47600)  • Աստերոիդների ցանկ  • Աստերոիդների ցանկ (47701-47800)
 Աստերոիդների ցանկ (47501-47600)  • Աստերոիդների ցանկ  • Աստերոիդների ցանկ (47701-47800)


== Աղբյուր ==
«Discovery Circumstances: Numbered Minor Planets (45001)-(50000)»։ www.minorplanetcenter.net
(8314) Ցուջի

(8314) Ցուջի (անգլ.՝ Tsuji), աստերոիդ աստերոիդների հիմնական գոտում։ Հայտնաբերվել է 1997 թվականի հոկտեմբերի 25-ին Կին Էնդատեի և Կաձուրո Վատանաբեի կողմից Կիտամիում։
Միջին հեռավորությունը Արեգակից կազմում է 3,182093 ա. մ., առավելագույնը մոտենում է 2,7818 ա. մ. հեռավորության վրա և հեռանում 3,5823 ա. մ.։ Արեգակի շուրջ մեկ ամբողջական պտույտ է կատարում 2073,33 երկրային օրվա ընթացքում, իր ուղեծրով շարժվելով միջինում 0,173634 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,48° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8314) Ցուջի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Նովոօրսկի շրջան (Օրենբուրգի մարզ)

Նովոօրսկի շրջան (ռուս.՝ Новоорский район), մունիցիպալ շրջան Ռուսաստանի Դաշնության Օրենբուրգի մարզում։
Ստեղծվել է 1935 թվականին։ Վարչական կենտրոնը՝ Նովոորսկ։


== Աշխարհագրություն ==
Շրջանի տարածքի մակերեսը կազմում է 3400 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 31481 մարդ։ Բնակչության խտությունը կազմում էր 9,26 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Աշխարհի նորություններ

«Աշխարհի նորություններ» (անգլ.՝ News of the World), ռեժիսոր Փոլ Գրինգրասի սպասվելիք վեստերն դրամա ֆիլմ, որի դերակատարներից և պրոդյուսերներից մեկը Թոմ Հենքսն է։
Ֆիլմի թողարկումը նախատեսվում է 2020 թվականի դեկտեմբերի 25-ին Universal Pictures և Columbia Pictures ընկերությունների կողմից։


== Սյուժե ==
Վայրի Արևմուտքով ճանապարհորդող տեխասցին համաձայնում է օգնել փրկել առևանգված երիտասարդ աղջկան։


== Դերասանական կազմ ==
Թոմ Հենքս՝ կապիտան Ջեֆերսոն Քայլ Քիդ
Հելենա Զենգել՝ Ջոհանա Լեոնբերգեր
Մայքլ Քովինո՝ Ռոն Ավալոն
Ֆրեդ Հեչինգեր՝ Թոմաս Քիթ
Նիլ Սանդիլենդս՝ Վիլհելմ Լեոնբերգեր
Թոմաս Ֆրենսիս Մերֆի՝ Մերիթ Ֆարլի
Մեյր Ուինինգեմ՝ Ջեյն


== Արտադրություն ==
2017 թվականի մայիսին Fox 2000-ը գնել է տեղայնացման իրավունքները Փոլեթ Ջայլսի վեպի ադապտացիայի համար, որի համար սցենարիստ է ընտրվել Լյուք Դեյվիսը, իսկ գլխավոր դերակատար՝ Թոմ Հենքսը։ 2019 թվականի փետրվարին հայտարարվել է, որ Փոլ Գրինգրասը դառնալու է ֆիլմի ռեժիսորը։ Disney-ի և Fox-ի միաձուլման արդյունքում ֆիլմը փոխանցվել է Universal Pictures-ին և Columbia Pictures-ին։ Օգոստոսին Հելենա Զենգելը, Մայքլ Քովինոն և Ֆրեդ Հեչինգերը միացել են դերասանական կազմին, իսկ սեպտեմբերին՝ նաև Թոմաս Ֆրենսիս Մերֆին։
Ֆիլմի նկարահանումները սկսվել են 2019 թվականի սեպտեմբերի 2-ին Նյու Մեքսիկո նահանգի Սանտա Ֆե քաղաքում։


== Թողարկում ==
Ֆիլմի թողարկումը նախատեսվում է 2020 թվականի դեկտեմբերի 25-ին։


== Ծանոթագրություններ ==


== Արտաքին հղումներ ==
«Աշխարհի նորություններ»(անգլ.) ֆիլմը Internet Movie Database կայքում
Իվան Դրաչ

Իվան Ֆեոդորովիչ Դրաչ (ուկրաիներեն՝ Іва́н Фе́дорович Драч, հոկտեմբերի 17, 1936(1936-10-17), Տելիժինցի, Տետիևի շրջան, Կիևի մարզ, Ուկրաինական ԽՍՀ, ԽՍՀՄ - հունիսի 19, 2018(2018-06-19), Կիև, Ուկրաինա), ուկրաինացի բանաստեղծ, արձակագիր, դրամատուրգ, քաղաքական գործիչ, քննադատ։ ԽՄԿԿ անդամ (1959-1990):


== Կենսագրություն ==
Ծնվել է 1936 թվականի հոկտեմբերի 17-ին Կիևի մարզի Տելիժենցի գյուղում։ 1956-1958 թվականներին ծառայել է բանակում։ 1959-1963 թվականներին սովորել է Կիևի համալսարանում, որից հեռացվել է քաղաքական հայացքների պատճառով։ Ավարտել է ԽՍՀՄ Պետկինոյին կից բարձրագույն սցենարական դասընթացները։ 1990-1992 թվականներին նախագահել է Ուկրաինայի ժողովրդական ՌՈՒԽ-ը։ 1990-1994 թվականներին եղել է ժողովրդական պատգամավոր։ 1991 թվականից «Ուկրաինա» միության նախագահն է։
Իվան Դրաչի բանաստեղծությունների առաջին ժողովածուն տպագրվել է 1962 թվականին։ Հեղինակել է «Առօրեական բալլադներ», «Խոհ ուսուցչի մասին», «Դեպի ակունքներ», «Կիևի երկինքը», «Արմատներ ու սաղարթ», «Արև և Բառ» և այլ գրքեր։ 1976 թվականին արժանացել է Ուկրաինայի Տ. Շևչենկոյի անվան պետական մրցանակին, իսկ 1989 թվականին՝ ԽՍՀՄ պետական մրցանակի։
1996 թվականից Ուկրաինայի մտավորականների կոնգրեսի նախագահն է։
Դրաչի պոեզիային բնորոշ են գեղարվեստական մտածողության մասշտաբայնությունը, գեղագիտական խիստ չափորոշիչները, նուրբ ճաշակը և աշխույժ ոճը։


== Իվան Դրաչը հայերեն ==
Բալլադ արևածաղկի մասին; Միայնակ ծիծեռնակը; Խոհերից քո անծիր, իմ միակ; Աշխարհն առանց քեզ՝ խոր խավար; Գոյի առեղծվածը։ Ուկրաինա։ Բանաստեղծություններ, Ե., ԵՃՇՊՀ, 2012, էջ 49-65։ Թարգմ.՝ Լիլիթ Սեյրանյան։


== Ծանոթագրություններ ==
Սկլեպ

Սկլեպ (դամբարան), շինություն նախատեսված ներսում դագաղ կամ գերեզման դնելու համար կամ էլ առանձին տեղակայված՝ որպես թաղման շինություն։ Ընդհանուր առմամբ սկլեպը ընտանիքի անդամների գերեզման է (ընտանեկան սկլեպ)  կամ էլ մեկ տոհմի (տոհմական սկլեպ), կոչվում է գերեզմանատուն։


== Ստուգաբանություն և նշանակություն ==
Առաջացել է լեհերեն sklep ՝ «հեռանալ, նկուղ, նստարան» բառից։ Քանի որ բացակայում է «ё» («склёпка»՝ «անշունչ») տառի անցումը, Ֆասմերը առաջարկել է անուղղակի փոխառել բառը, բայց օգտագործել ուկրաիներեն ձևով։
Ռուսերենում «սկլեպ» բառը շատ լայն կիրառություն ունի։ Այն երբեմն օգտագործվում է թաղման խցի իմաստով կամ էլ ամբողջությամբ շինությունը՝ ինչպես վերին մասում (գերեզմանոց, նեկրոպոլ, առանձին տեղակայված), այնպես էլ ստորգետնյա (եկեղեցու, ամրոցների տակ)։
Միևնույն ժամանակ` «կրիպտե» բառը եկեղեցական արտահայտություն է (օգտագործվում է եկեղեցում վանականների թաղման ժամանակ)։ Հեռուստասերիալ «Բայքերները սկլեպից» հենց այդպես է կոչվել ինչպես անգլիական բնօրինակում, այնպես էլ նույնանուն կատակերգությունում, կոչվում է Tales from the Crypt (բառացի «Պատմություններ կրիպտեից»)։
«Ընտանեկան սկլեպ», «տոհմական սկլոպ» և գերեզմանատուն տերմինները, հաճախ օգտագործվում են նույն ենթատեքստում և ավելի շատ ոճային տարբերություն ունեն։


== Պատմություն ==
Առանձին շինություններում թաղման գաղափարը շատ հին է, սակայն սկլեպը նրա նոր տեսակն է և նրա նշանակությունը վերաբերվում է Նոր ժամանակաշրջանին։ Սկզբնապես ծագել են Եվրոպայում հարուստ արիստոկրատ ընտանիքների անդամների համար, քարերով փակված սկլեպը պաշտպանված էր գերեզմանագողերից, քանի որ հանգուցյալները հաճախ թաղված էին հարուստ հագուստով, թանկարժեք իրերով, զրահով և զենքով։ Գաղափարն անմիջապես ընդունվել է գերեզմանատների ծառայության կողմից, քանի որ գերեզմանները ժամանակի ընթացքում ծածկվում էին հողով և սկլեպը միաժամանակ լուծեց նաև այդ հարցը։
Հոգեբանական գործոն է հանդիսանում այն միտքը, որ մահից հետո մարմինը «չանհանգստանա», պաշտպանված լինի վատ եղանակից, որդերից և երկրային մարմիների հետ շփումից։


== Պատկերասրահ ==

		
		
		
		
		


== Տես նաև ==
Կուրգան
Դամբարան
Դամբարաններ
Կրիպտե
Ոսկրատուն


== Ծանոթագրություններ ==
Սիեննա Գիլորի

Սիեննա Տիգի Գիլորի (անգլ.՝ Sienna Tiggy Guillory [ˈɡɪləri], մարտի 16, 1975(1975-03-16), Kettering, Միացյալ Թագավորություն), անգլիացի դերասանուհի և նախկին մոդել։


== Կենսագրություն ==
Գիլորին ծնվել է Անգլիայի Նորթհեմփթոնշիր քաղաքում։ Նա ծնվել է ամերիկացի կիթառիստ Այզեկ Գիլորիի և նրա առաջին կին՝ նախկին մոդել՝ Թինա Թոմփսոնի ընտանիքում։ Նրա ծնողները ամուսնացել էին 1973 թվականին։
Նրա ծնողները տեղափոխվեցին Լոնդոնի Ֆուլեմ քաղաք, երբ Գիլորին 2 տարեկան էր, որից հետո Նորֆոլկ, երբ լրացել էր աղջկա 11 տարեկանը։
Նա ունի խորթ եղբայր՝ Ջեյս։ 
Սիեննայի ծնողները բաժանվել են 1990 թվականին երբ նա 14 տարեկան էր։ 1993 թվականին նրա հայրը ամուսնացել է Վիկի Մակմիլանի հետ և ունեցել են երկու երեխա՝ Էլիա և Ջակոբ։
Գլորին Նորֆոլկում հաճախել է Գրեշմենս դպրոցը, որտեղ նա մասնակցություն է ունեցել դպրոցական բազմաթիվ բեմադրություններում։
Նա մանուկ տարիքից զբաղվել է ձիավարությամբ։ 
2000 թվականին 53 տարեկանում՝ քաղցկեղից մահացել է նրա հայրը։


== Կարիերա ==
Սիեննա Գիլորին ամերիկյան հասարակության մեջ առավել հայտի է դարձել «Ելենա Տրյոնսկայա» մինի-սերիալի միջոցով, որտեղ կատարում էր Ելենայի՝ գլխավոր դերը։ Նա նաև նկարահանվել է այնպիսի ամերիկյան ֆիլմերում, ինչպիսիք են՝ «Չարի բնակավայր 2․ Ապոկալիպսիս», «Ժամանակի մեքենա» և «Իրական սեր»։
Բրիտանական հեռուստատեսությունում «Պիրատներ» մինի-սերիալում նկարահանվելուց հետո, Սիեննային ժպտաց հաջողությունը, և նա BBC հեռուստաալիքում Էմիս Կինգսլիի էկրանավորմամբ գլխավոր դեր է ստացել «Գտիր քեզ նման աղջիկ» հեռուստասերիալում։


== Անձնական կյանք ==
2000 թվակնաին սկսել է հանդիպել անգլիացի դերասան Էնզո Չիլենտիի հետ, իսկ 2002 թվականին նրանք ամուսնացել են։ 2011 թվականին Սիեննան ունեցել է երկու զույգ երեխա՝ Վալենտինա և Լյուսիյա։


== Ֆիլմագրություն ==


== Մրցանակներ ==


== Ծանոթագրություններ ==


== Արտաքին հղումներ ==
Сиенна Гиллори (անգլ.) Internet Movie Database կայքում
Ժողովածու (2389)

Ժողովածու (2389), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում)։ Ձեռագիրը գրվել է 1643 թվականին Մկրտիչ գրիչի կողմից Էջմիածինում։ Գրված է թղթի վրա, որը ունի 13×9սմ չափս։ Ձեռագիրը կազմված է 160 թերթից։ Գրված է միասյուն, նոտրգիրով։ Ունի կիսախորան, լուսանցազարդ մանրանկարներ։ Կազմը` կաշեպատ տախտակ դրոշմազարդ, մակագրությամբ աստառը՝ դրոշմազարդ կտավ։ Հիշատակարաններ՝144ա։


== Բովանդակություն ==
Նեբրող առ Աստվածածին (Գր․ Սքանչելագործ, անանուն)։
Ճառք քարոզք (Թեոգ, Անկիվրացի, Եփրեմ, Ոսկեբերան, Դավիթ, Սևերիանոս, Գր Տաթևացի)։
Գր․ Նիսացոյ Յորդորումն մանկաց ի կուսութիւն։
Տաղք(Խաչ․ Կեչառեցի, Մովս․ Բճնեցի, Սիմ․ Ջուղայեցի, Յովհ․ Երզնկացի, Գր․ Նարեկացի, Առ Սխնեցի, Գր ․Արծկեցի)։


== Ծանոթագրություններ ==
Կուպչեգեն

Անվան այլ կիրառումների համար տե՛ս՝ Կուպչեգեն (այլ կիրառումներ)Կուպչեգեն (ռուս.՝ Купчегень), գյուղ Ռուսաստանի Ալթայի հանրապետության Օնգուդայսկի շրջանի կազմում։
Բնակչությունը 2010 թվականին գրանցված տվյալներով կազմում էր 574 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ջուլիետ Ասանտե

Ջուլիետ Յաա Ասանտևա Ասանտե (անգլ.՝ Juliet Yaa Asantewa Asante, 20-րդ դար, Գանա), գանացի դերասանուհի, պրոդյուսեր, կինոռեժիսոր, բարեգործ։


== Գործունեություն ==
1999 թվականին Ասանտեն հիմնել է կինոարտադրության Eagle House Productions ընկերությունը։ 2014 թվականին էլ հիմնադրել է բջջային հեռախոսներով ֆիլմերի նկարահանմամբ զբաղվող Mobile Flicks ընկերությունը։ Համարվում է նաև Black Star միջազգային կինոփառատոնի հիմնադիրն ու գործադիր տնօրենը։ 
Նրա նկարահանած «Արծաթե անձրև» (Silver Rain) կինոնկարը մի քանի անվանակարգերում մրցանակների է առաջադրվել Africa Magic Viewer's Choice Awards (AMVCA) 2015 թվականի մրցանակաբաշխությունում։ Ստեղծագործական ու վարչական իր գործունեության հետ մեկտեղ Ասանտեն հիմնել ու ղեկավարում է «Փրկենք մեր կանանց» (Save Our Women International) ոչ առևտրային կազմակերպությունը, որն զբաղվում է կանանց սեռական դաստիարակությամբ։


== Ընտրյալ ֆիլմագրություն ==


=== Որպես ռեժիսոր և սցենարիստ ===
2015 - Silver Rain


=== Որպես կինոդերասանուհի ===
1996 - Screen Two


== Մեծարանք ==
The Hollywood Reporter ամերիկյան ամսագրի Next Generation International TV մրցանակ (2009)
World of A Difference 100 Most Impactful Women ցանկում բարձր տեղի և մրցանակի հատկացում Alliance for Women (TIAW) կազմակերպության կողմից (2009)
Գանայի ձեռներեց կին առաջնորդների ընկերակցության անդամ (Ghana’s Assoc. of Women Entrepreneur leaders) (2009)
Գանայի լավագույն դերասանուհու մրցանակ (2009)


== Ծանոթագրություններ ==


== Արտաքին հղումներ ==
Ջուլիետ Ասանտե Internet Movie Database կայքում
Բաուչի

Բաուչի (անգլ.՝ Bauchi , նախկինում՝ Յակոբա),  քաղաք Նիգերիայի հյուսիս-արևելքում, Բաուչի նահանգի մայրաքաղաք, այդ նահանգում գտնվող Բաուչիի տեղական ինքնակառավարման տարածքի և Բաուչի ավանդական էմիրայության քաղաք։ Այն տեղակայված է ժոս սարահարթի հյուսիսային եզրին՝ 616 մ բարձրության վրա։ Տեղական ինքնակառավարման տարածքը զբաղեցնում է 3687 կմ² տարածք։ Բնակչությունը՝ 693 700 մարդ (2016)։
Բաուչի նահանգն ունի քսան տեղական ինքնակառավարման տարածքներ. Բաուչի, Տաֆավա Բալևա , Դասս, Տորո, Բոգորո, Նինջի,Վարջի, Գանջուվա, Կիրֆի, Ալկալերի, Դարազո, Միսաու, Գայդե, Շիրա, Ջամաարե, Կատագամ, Իտաս/Գադաու, Զակի, Գամավա և Դամբան։ 


== Պատմություն ==
Քաղաքը հիմնադրել է Յակուբ իբն Դադին՝ Սոկոտո կայսրության միակ ոչ Ֆուլբե դրոշակակիրը։ Անունը կապված է Բաուշե կոչվող որսորդի հետ, որը Յակուբին խորհուրդ էր տվել քաղաք կառուցել Վարինջե լեռից արևմուտք։ Դրա դիմաց Յակուբը խոստացել էր իր քաղաքն անվանել որսորդի անունով։
Բալևա Աբուբաքար Տաֆավան թաղված է քաղաքում, մինչդեռ Յանկարի ազգային պարկը նահանգի մայրաքաղաքից գտնվում է 110 կմ հեռավորության վրա։ Քաղաքն ընկած է Պորտ Հարկորտ-Մայդուգուրի երկաթուղային գծի վրա։ Բաուչիի պետական ​​գրադարանի խորհուրդը ստեղծվել է 1976 թվականին։
2009 թվականի հուլիսին Բոկո Հարամի իսլամական ահաբեկչական կազմակերպությունը հարձակվել է Բաուչիի վրա, որի արդյունքում որոշ անդամների ձերբակալել են։ Բաուչիում տեղի ունեցած հարձակումների արդյունքում զոհվել է ավելի քան 50 մարդ և ձերբակալվել ավելի քան 100 մարդ։
2014 թվականի կրոնական հակամարտության ժամանակ Չիբոկ քաղաքի միջնակարգ դպրոցի քրիստոնյա աղջիկների զանգվածային առևանգումից հետո ավելի քան 200 ուսանողներ տեղափոխվել են Բաուչիի Դաշնային կառավարության աղջիկների քոլեջ։ Նրանց մեծամասնությունը Պոտիսկումի Դաշնային կառավարության աղջիկների քոլեջից էր (Յոբ նահանգ)։


== Տրանսպորտ ==
Բաուչիում ի սկզբանե գործում էր 762 մմ (2 ոտնաչափ 6 դյույմ) նեղ երկաթուղագիծ, բայց այն հետագայում վերափոխվել է 1067 մմ (3 ֆուտ 6 դյույմ) սովորական չափի երկաթուղագծի։
Մինչև 2014 թվականի օգոստոս ամիսը Բաուչին սպասարկվում էր քաղաքում տեղակայված Բաուչի օդանավակայանի միջոցով։ Հետագայում կանոնավոր ավիափոխադրող ծառայությունները տեղափոխվեցին նորակառույց Սիր Աբուբակար Տաֆավա Բալևա միջազգային օդանավակայան, որը Բաուչիից 23 կիլոմետր (14 մղոն) հյուսիս է, Դուրում գյուղի մոտակայքում։


== Կլիմա ==
Ըստ Կյոպպենի կլիմաների դասակարգման համակարգի, Բաուչին ունի արևադարձային սավաննայի կլիմա։ Կլիմայական քարտեզների վրա հապավումն է՝ «Aw»։


== Լեզուներ ==

 

Գերա լեզու
Ֆուլա լեզու
Ջարավա
Գերե
Սայա լեզու
Կիր- Բալար լեզու, Կիր Բենգբեթ և Կիր Բաջանգլե գյուղեր
Զամբան լեզու Դարազո տեղական ինքնակառավարման տարածք, Ջիմբիմ բնակավայր
Կարայ Կարայ
Բոյավա (Այա) Բոգորո տեղական ինքնակառավարման տարածք


== Ծանոթագրություններ ==
Ագուլիսի քաղաքային այգի

Ագուլիսի քաղաքային այգի, այգի Ագուլիս գետի աջ ափին` քաղաքի շուկայից հյուսիս–արևելք՝ Ագուլիսի քաղաքային գերեզմանատան մոտ։ Գրավել է բավականին ընդարձակ տարածք, տեղադրվածությամբ այն գտնվել է ձորալանջի հարմարավետ և գեղատեսիլ վայրում, որն Ագուլիսը երկու մասի է բաժանել։ Այգին ունեցել է հաստաբուն ուռենիներ, սաղարթախիտ սոսիներ և այլ ծառատեսակներ։ Այգուն հաճելի տեսք է տվել հորդահոս առուն։ 
Ագուլիսցիների ամենասիրելի այցելավայրերից մեկը եղել է այս հասարակական–քաղաքային այգին։ Այստեղ կազմակերպվել են նվագածություններ և զվարճալի հանդեսներ։ Միջոցառումները լայն թափ էին առնում հիմնականում ամռան ամիսներին, երբ Ագուլիս էին գալիս Թիֆլիսում և Մոսկվայում, Գերմանիայում և եվրոպական այլ երկրներում սովորող ուսանողները։ Ագուլիսի դպրոցի օգտին բարեգործական նպատակներով կազմակերպվում էին վիճակախաղեր, հատուկ զբոսանքներ և այլ միջոցառումներ։ Վաճառվում էին նաև պաղպաղակ, զովացուցիչ ջրեր և այլն։ Մուտքի համար մարդիկ վճարում էին այգու հոգսերը հոգալու համար։ 1919 թվականին Ագուլիսի կոտորածից հետո այն անխնամ մնալով արագորեն ոչնչացվել է։


== Ծանոթագրություններ ==
Միռգի

Միռգի (էստ․՝ Mõrgi), գյուղ Էստոնիայի Վիրումաա նահանգի Լասվա շրջանում։
2011 թվականի տվյալներով գյուղում բնակվում էր 20 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Աննվաճ երկրի վահանը


= Նախաբան կամ ոգու կանչով =
Գիրքը ներկայացնում է Սիսիան քաղաքում տեղակայված թիվ 60913 զորամասի կազմավորման ու անցած մարտական ուղու մի ժամանակահատվածի համառոտ պատմությունը։ Զորամասի առաջին հրամանատար, մարտական խաչի երկրորդ աստիճանի շքանշանակիր, գնդապետ Հովիկ Ազոյանի և ազգային-ազատագրական պայքարի Սիսական աշխարհի կամավոր մարտիրոսների հիշատակին նվիրված այս գիրքը ընդգրկում է զորամասի կազմավորմաը նախորդած և հայոց բանակաշինության առաջին և երկրորդ փուլերը կազմող 1988-1994 թթ և դրան հաջորդած երրորդ փուլի՝ 1994-2004 թթ. տասնամյա տարեգրության համառոտ բովանդակությունը։
Ու եկավ ժամը վերածնության։ Դարասկզբին ծնունդ առած բարդույթն իր տեղը պետք է զիջեր «հաղթանակած ազգ» կենսակերպին։ Հարատևման մշտական խնդիրը երկրորդ հազարամյակի եզրափակիչ փուլում ազգովի պետք է լուծվեր, որպեսզի հետո՝ մեր նորօրյա դյուցազներգության կերտող Սպարապետը գոչեր՝ «21-րդ դարը մերն է լինելու»։ Բազում դարերի ծանր մղձավանջից պետք է ազատագրվեր հայոց հավաքական ոգին և կենաց ու մահու պայքարում մարտիրոսների արյամբ ու հաղթամակած բազուկներով կերտվեր Ազատ, Անկախ Հայաստանն իր Եռագույնով, իր խորախորհուրդ Զինանշանով։ Նպատակն այստեղ այլևս անջնջելի պատմություն դարձած ամեն քայլափոխի մահվան հետ կռիվ տված անպարտելի սյունեցիների ջերմ ու անմնացորդ հայրենասիրությամբ կերտված մարտական ուղու մեխանիկական շարադրանքը չէ։ Գլխավոր նպատակը եղել և կմնա հայրենիքի դժվարին փորցության ժամին հավատարմության ուխտավորներին փոխարինելու ելնող յուրաքանճյուր նոր սերնդի ռազմահայրենասիրական դաստիարակության բավականին պատասխանատու գործընթացին օժանդակելը, պատմության անքակտելի փորձով հիմնավորված դասերը, որպես հոգևոր-մշակութային արժեքներ, ճիշտ ու նպատակասլաց կերպով յուրաքանչյուր զինծառայողի մարտական պատրաստականության բարձրացման ու բարոյակամային հատկանիշների ամրապնդման հետ շաղկապելը։ Հավատն ու վստահությունը սեփական ուժերով, մարտիրոսվելով հանդերձ, Ազատ ու Անկախ համայն հայության Հայրենիքի կերտմանը եղել և մնում է զինծառայողների ռազմահայրենասիրական դաստիարակության, ապրելու և պայքարելու կարողության, բարոյական օրինակելի նկարագրի ճիշը ձևավորման գլխավոր առանցքը, ինչը կերտողների մասին էլ հենց պատմվում է սույն գրքի էջերում։


== Ծնունդը՝ մարտադաշտում ==


== Ծանոթագրություններ ==
Սուրբ Նահատակի ամրոց

Սուրբ Նահատակի ամրոց, ռազմական կառույց Հայաստանի Տավուշի մարզի Սևքար գյուղից հարավային ծայրամասում, բարձունքի վրա։


== Ճարտարապետություն ==
Ամրոցը զբաղեցնում է ավելի քան 1.5 հեկտար տարածություն, հարավից ու հարավ-արևելքից թեք լանջեր են և պարսպապատելու հարկ չի եղել։ Հյուսիսային կողմից ամրացվել է երեք զուգահեռ, իսկ արևմուտքից մեկ շարք պարսպապատերով, որոնց լայնությունը հասնում է 3 մետր։ Ամրոցը կոչվում է բլրի լանջին կառուցված փոքր եկեղեցու անունով։
Պեղումները հաստատում են, որ ամրոցը կառուցվել է մ.թ.ա. 7-6-րդ դարերում և հարատևել մինչև միջին դարերը։ Այստեղ հայտնաբերվել են խեցեղեն մի շարք առարկաներ, որոնք զարդարված են գծանախշերով։ Գտնվել են սև, կարմիր և վարդագույն փայլեցված սափորներ, կավե անոթներ, կարասներ և ուրիշ այլ առարկաներ։


== Գրականություն ==
Ի.Բ. Էլլարյան,  Աղստևի հովտի պատմության և կուլտուրայի հուշարձաններ, Երևան, «Հայաստան», 1980 — 37, էջեր 37 — 154 էջ։
Գռուզյան-Զաքարյան-Վասպուրական ազգային վարժարան

Գռուզյան-Զաքարյան-Վասպուրական ազգային վարժարան (անգլ.՝ Krouzian-Zekarian-Vasbouragan Armenian School), երկլեզու մասնավոր տարրական-միջնակարգ (K-8) դպրոց Սան Ֆրանցիսկոյում (Կալիֆոռնիա)։


== Պատմություն ==
Դպրոցը միակ հայկական դպրոցն է Սան Ֆրանցիսկո ծովախորշի շրջանում։ Սուրբ Գրիգոր Լուսավորիչ Հայ առաքելական եկեղեցին այն հիմնադրել է 1980 թվականին։ Նախադպրոցականից մինչև առաջին դասարաններ ունեցող նախակրթարանը բացվել է սեպտեմբերին։ Շենքի շինարարությունն ավարտվել է նախորդ ամիս։ Սկզբում այստեղ սովորել է 34 երեխա։ 1985 թվականի օգոստոսից մինչև 1986 թվականը կայացել է շինարարության երկրորդ փուլը, որի ընթացքում ավելացվել է երկրորդ հարկը։ Հրաչ Դարբինյանի նվիրաբերած միջոցներով ստեղծվել է միջնակարգ դպրոցի բաղկացուցիչը, որը կոչվում է Վասպուրական միջնակարգ դպրոց։ 2015 թվականին վարժարանն ուներ 144 աշակերտ, որից 35-ը՝ նախադպրոցական տարիքի։
Վարժարանի համահիմնադիրներից էր Գրիգոր Գռուզյանը։ 


== Գլոբալ հարձակումների զոհ ==
Գռուզյան-Զաքարյան-Վասպուրական ազգային վարժարանը դարձել է ատելության հողի վրա հիմնված հանցագործությունների թիրախ՝ հայերի դեմ բազմաթիվ գլոբալ հարձակումների շրջանակում։ 2020 թվականի հուլիսի 24-ին հայկական դպրոցը ենթարկվել է վանդալության. հաղորդվում է, որ այն  հրահրված էր Ադրբեջանի կառավարության կողմից։ Դպրոցի շրջանավարտները ատելության հողի վրա կատարված այս հանցագործությունը դիտարկեցին որպես միասնության հնարավորություն և հանդես եկան միասին։ Նրանք բարձրացրին իրենց դրոշը, պարեցին հանուն խաղաղության և դպրոցի ճակատը ծածկեցին մի պաստառով, որի վրա գրված է եղել. «Հայերը կանգնում են ատելության դեմ»։
Վանդալության դեպքից երկու ամիս անց՝ 2020 թվականի սեպտեմբերի 19-ին, կրակել են դպրոցի ցուցանակի վրա։ Սպաները հսկում են տարածքը հակահայկական գրաֆիտիներ հայտնվելուց հետո, սակայն կասկածյալները չեն հայտնաբերվել, տուժածներ չեն եղել։

Վանդալության հետքերը վարժարանի շենքի պատերին
		
		


== Ծանոթագրություններ ==


== Արտաքին հղումներ ==
http://www.kzv.org/ Գռուզյան-Զաքարյան-Վասպուրական ազգային վարժարան. պաշտոնական կայք
Աստերոիդների ցանկ (105001-105100)

Աստերոիդների ցանկ (104901-105000)  • Աստերոիդների ցանկ  • Աստերոիդների ցանկ (105101-105200)
 Աստերոիդների ցանկ (104901-105000)  • Աստերոիդների ցանկ  • Աստերոիդների ցանկ (105101-105200)
Պերֆիլովսկի

Պերֆիլովսկի (ռուս.՝ Перфиловский), խուտոր Ռուսաստանի Վոլգոգրադի մարզի Ֆրոլովսկի շրջանի կազմում։
Բնակչությունը վերջին գրանցված տվյալներով կազմում էր 190 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(4045) Լովենգրուբ

(4045) Լովենգրուբ (անգլ.՝ Lowengrub), աստերոիդ աստերոիդների գոտու արտաքին մասում։ Հայտնաբերվել է 1953 թվականի սեպտեմբերի 9-ին Ինդիանայի համալսարանի կողմից Բրուկլինում։
Միջին հեռավորությունը Արեգակից կազմում է 3,231669 ա. մ., առավելագույնը մոտենում է 2,895 ա. մ. հեռավորության վրա և հեռանում 3,5684 ա. մ.։ Արեգակի շուրջ մեկ ամբողջական պտույտ է կատարում 2121,97 երկրային օրվա ընթացքում, իր ուղեծրով շարժվելով միջինում 0,169654 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 21,34° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4045) Լովենգրուբ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Փամբակի լեռնանցք

Փամբակի լեռնանցք, Վարդնավի լեռնանցք, լեռնանցք Հայաստանի Լոռու և Արագածոտնի մարզերի սահմանագլխին, Փամբակի լեռնաշղթայում, 2152 մ բարձրության վրա։ Փամբակի հովիտը Ջրաշեն-Ծիլքար ճանապարհով կապում է Արագածոտնի մարզին։


== Ծանոթագրություններ ==
Օդերևութաբանական կայան

Օդերևութաբանական կայան, կանոնավոր օդերևութաբանական դիտարկումներ կատարող հիմնարկություն։ Դիտարկումներն ընդգրկում են օդերևութաբանական տարրերի չափումներն ու մթնոլորտային երևույթների հիմնական բնութագրումները (սկիզբը, վերջը և լարվածությունը)։


== Առաջին օդերևութաբանական կայանները ==
Առաջին օդերևութաբանական կայանները ստեղծվել են դեռևս 18-րդ դարում (Հայաստանում՝ 1840-ական թվականներին, Խաչատուր Աբովյանի նախաձեռնությամբ)։


== Կառուցվածք ==
Օդերևութաբանական կայանը բաղկացած է օդերևութաբանական հրապարակից, որտեղ տեղադրվում են գործիքների մեծ մասը, ծառայողական շենքից, որտեղ գտնվում են բարոմետրերը, հեռաչափական (դիստանցիոն) գործիքների գրառող մասերը, և կատարվում են դիտարկումների մշակումները։


== Դիտարկումները ==
Դիտարկումները կատարվում են ստանդարտ ծրագրերով, որոշակի ժամերի (3 կամ 6 ժամը մեկ անգամ, որոշ դեպքերում՝ ամեն ժամ)։ Օդերևութաբանական կայանները ըստ կատարվող դիտարկումների ծավալի բաժանվում են I, II և III կարգի։ Գոյություն ունեն նաև օդագնացության, գյուղատնտեսության, կուրորտային և այլ կազմակերպություններին կից մասնագիտացված օդերևութաբանական կայաններ։ Ըստ Հայկական սովետական հանրագիտարանի, 1986 թվականին Հայաստանում գործում էր 60 օդերևութաբանական կայան։
Ժոզե Ֆեռաս դե Ալմեյդա Ժունիոր

Ժոզե Ֆեռաս դե Ալմեյդա Ժունիոր (պորտ.՝ José Ferraz de Almeida Júnior, մայիսի 8, 1850(1850-05-08), Իտու, Սան Պաուլու, Բրազիլիա - նոյեմբերի 13, 1899(1899-11-13), Պիրասիկաբա, Սան Պաուլու, Բրազիլիա), բրազիլացի նկարիչ, որն առավել հայտնի է Ալմեյդա Ժունիոր անվամբ։


== Կենսագրություն ==
Նկարիչը ծնվել է 1850 թվականի մայիսի 8-ին Իտու քաղաքում՝ Սան Պաուլու նահանգում։
Նրա նկարչական կարիերան սկսվեց այն պահից, երբ աշխատում էր որպես զանգահար «Կանդելարիի Տիրամայր» (պորտ.՝ Igreja Matriz de Nossa Senhora da Candelária) եկեղեցում։ Այնտեղ նա ստեղծեց որոշ ոչ մեծ ստեղծագործություններ հոգևոր թեմաներով։ Եկեղեցու գլխավոր քահանան տպավորվել էր սիրողական նկարչի աշխատանքներով։ Արդյունքում նա գումարներ հավաքեց և Ժունիորին ուղարկեց Ռիո դե Ժանեյրո՝ կերպարվեստի դասերի։ 1869 թվականին ապագա նկարիչը ընդունվեց Academia Imperial de Belas Artes ակադեմիա, որտեղ սովորեց Վիկտոր Մեյրելիսի և Պեդրու Ամերիկոյի հետ։ Ակադեմիան ավարտելուց հետո նա վերադարձավ Իտու և բացեց սեփական արվեստանոցը, որպեսզի հետագայում պայքարեր Եվրոպա մեկնելու և կատարելագործվելու համար։
Եվրոպա Ալմեյդա Ժունիորը հասավ 1876 թվականին։ Երբ Բրազիլիայի կայսր Պեդրու II-ն այցելեց Սան Պաուլու նահանգ,  դիտեց նկարչի աշխատանքները։ Հիանալով և տպավորվելով դրանցից, նա առաջարկեց հովանավորել նկարչի ուսումը Փարիզում։ Այսպիսով՝ կայսեր հրամանով նշանակվեց ամենամսյա 300 ֆրանկ գումար։
Ալմեյդան տեղավորվեց Մոնմարտրում և ընդունվեց գեղարվեստի դպրոց (ֆր.՝ École des Beaux-Arts)։ Նա դարձավ Ալեքսանդր Կաբանելի աշակերտներից մեկը։ Մասնակցել է փարիզյան 4 նկարչական սալոններին։
Նա մնաց Փարիզում մինչև 1882 թվականը, հետո կարճատև այցով մեկնեց Իտալիա և վերադարձավ հայրենիք։ Այստեղ ցուցադրեց իր եվրոպական շրջանի աշխատանքները։ Հաջորդ տարի Ժունիորը Սան Պաուլուում բացեց նկարչական արվեստանոց, որտեղ սկսեց և՛ նկարել, և՛ դասավանդել։ 1884 թվականին նա ցուցադրեց իր աշխատանքները Exposição Geral de Belas Artes -ում և արժանացավ բրազիլական կայսրության բարձրագույն ասպետական պարգևի՝ Վարդի շքանշանի։
Մեկ տարի անց Վիկտոր Մեյրելիսն առաջարկեց նրան ակդեմիայի պատմական գեղանկարչության պրոֆեսորի աշխատանքը, սակայն վերջինս հրաժարվեց և գերադասեց մնալ և աշխատել Սան Պաուլուում։ 1887-ից 1896 թվականներին նկարիչը ևս երեք անգամ ուղևորվեց Եվրոպա։ Սկսեց ավելի հաճախակի անդրադառնալ աստվածաշնչյան թեմաներին։ 1898 թվականին ստացավ Ակադեմիայի ոսկե մեդալ։
Բրազիլացի նկարչի կյանքին 1899 թվականի նոյեմբերի 13-ին վերջ տվեց նրա զարմիկը՝ José de Almeida Sampaio-ն, վայրագորեն սպանելով հանճարեղ նկարչին։


== Պատկերասրահ ==

		
		
		
		


== Ծանոթագրություններ ==


== Արտաքին հղումներ ==
José Ferraz de Almeida Júnior Archived 2015-02-19 at the Wayback Machine.
Almeida Júnior
Ժոզե Ֆեռաս դե Ալմեյդա Ժունիոր
Ժոզե Ֆեռաս դե Ալմեյդա Ժունիոր (1850–1899) Archived 2015-12-22 at the Wayback Machine.
Կողբափոր

Կողբափոր, գավառ Մեծ Հայքի Գուգարք նահանգում, Կողբ գետի հովտում։
Գավառի կենտրոնն էր Կողբաքար բերդաքաղաքը։
VII դ. «Աշխարհացույց»-ում հիշատակվում է որ պես Գուգարքի 3-րդ գավառ։ Տարածքը համապատասխանում է ՀՀ Նոյեմբերյանի շրջանին։ Արշակունիների օրոք պատկանում էր տեղական Փոքր նախարարական տանը։ X– XI դդ. եղել է Լոռու թագավորության, իսկ XII–-XIII դարերում՝ Զաքարյանների իշխանության կազմում։


== Տես նաև ==
Գուգարք
Մեծ Հայքի վարչական բաժանում


== Արտաքին հղումներ ==
Մեծ Հայքի վարչական բաժանումը


== Ծանոթագրություններ ==
Ղազարի

Ղազարի, գյուղ Արևմտյան Հայաստանում, Էրզրումի վիլայեթի Խամուրի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Մայքլ Սոկա

Մայքլ Սոկա (անգլ.՝ Michael Socha, դեկտեմբերի 13, 1987(1987-12-13), Դերբի, Դերբիշիր, Անգլիա, Միացյալ Թագավորություն), անգլիացի դերասան, որն առավել հայտնի է «Սա Անգլիան է» ֆիլմում և «Լինել մարդ», «Մի անգամ Հրաշքների աշխարհում» և «Մի անգամ հեքիաթում» հեռուստասերիալներում կատարած դերերով։


== Վաղ կյանք և կրթություն ==
Մայքլ Սոկան ծնվել է 1987 թվականի դեկտեմբերի 13-ին Դևոն կոմսության Դերբի քաղաքում՝ Ռոբերտ Սոկայի և Քեթլին Լիոնսի ընտանիքում։ Հայրն ունի լեհական ծագում։ Նրա կրտսեր քույրը դերասանուհի Լորեն Սոկան է։ Նա հաճախել է Սուրբ Բենեդիկտի դպրոցը (անգլ.՝ Saint Benedict Catholic Voluntary Academy) և եղել կրոնական աշակերտ։ Նրա ծնողները ամուսնալուծվել են, իսկ հայրը ալկոհոլի հետ ունեցել է խնդիրներ։ Ռոբերտ Սոկան մահացել է 2004 թվականին ալկոհոլի պատճառով առաջացած սրտի կաթվածից։
Սոկան սովորել է Բուրթոնի և Հարավային Դերբիշիրի քոլեջում (անգլ.՝ Burton & South Derbyshire College) և մինչև դերասան դառնալը փոխել է մի քանի աշխատավայրեր։


== Անձնական կյանք ==
Նա և Ֆեյը, որի հետ երկար ժամանակ հանդիպել են, ունեն որդի՝ Էլիս Մայքլ Սոկան։


== Ֆիլմագրություն ==


== Ծանոթագրություններ ==


== Արտաքին հղումներ ==
Майкл Сока Internet Movie Database կայքում